CELEX: 32014D0358
Language: sl
Date: 2014-06-13 00:00:00
Title: 2014/358/EU: Izvedbeni sklep Komisije z dne 13. junija 2014 o skladnosti evropskega standarda EN 16281:2013 za zapirala za okna in balkonska vrata, ki jih potrošniki namestijo za varnost otrok, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedeni standard v Uradnem listu Evropske unije  Besedilo velja za EGP

14.6.2014   
            
            
               SL
            
            
               Uradni list Evropske unije
            
            
               L 175/43
            
         IZVEDBENI SKLEP KOMISIJE
   z dne 13. junija 2014
   o skladnosti evropskega standarda EN 16281:2013 za zapirala za okna in balkonska vrata, ki jih potrošniki namestijo za varnost otrok, s splošno varnostno zahtevo iz Direktive 2001/95/ES Evropskega parlamenta in Sveta ter objava sklicevanja na navedeni standard v Uradnem listu Evropske unije
   
   (Besedilo velja za EGP)
   
      (2014/358/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajo na trg le varne proizvode.
            
         
               (2)
            
            
               V skladu z drugim pododstavkom člena 3(2) Direktive 2001/95/ES se proizvod šteje za varnega, kar zadeva nevarnost in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4(2) navedene direktive sklicuje Komisija v Uradnem listu Evropske unije.
            
         
               (3)
            
            
               V skladu s členom 4(1) Direktive 2001/95/ES evropske organizacije za standardizacijo (ESO) pripravijo evropske standarde na podlagi mandatov, ki jih določi Komisija.
            
         
               (4)
            
            
               V skladu s členom 4(2) Direktive 2001/95/ES mora Komisija objaviti sklicevanja na take standarde.
            
         
               (5)
            
            
               Komisija je 7. januarja 2010 sprejela Sklep 2010/11/EU o varnostnih zahtevah, ki jih morajo izpolnjevati evropski standardi za zapirala za okna in balkonska vrata, ki so varna za otroke in jih namestijo potrošniki, v skladu z Direktivo 2001/95/ES Evropskega parlamenta in Sveta (2).
            
         
               (6)
            
            
               Komisija je 10. maja 2010 ESO izdala mandat za standardizacijo M/465 za razvoj evropskih standardov za zapirala za okna in balkonska vrata, ki jih potrošniki namestijo za varnost otrok, da se obravnava tveganje zadušitve z majhnimi deli, tveganje kakršne koli fizične poškodbe zaradi ostrih robov in štrlečih delov ter tveganje zagozditve prstov. Mandat je tudi zahteval, da se opravijo primerni preskusi za ugotovitev odpornosti zapiral, ko jih poskušajo odpreti otroci, da se zagotovi neokrnjenost strukture v pričakovani življenjski dobi in odpornost na staranje ter izpostavljenost vremenskim vplivom.
            
         
               (7)
            
            
               Evropski odbor za standardizacijo (CEN) je kot odgovor na mandat Komisije sprejel evropski standard EN 16281:2013 za zapirala za okna in balkonska vrata, ki jih potrošniki namestijo za varnost otrok.
            
         
               (8)
            
            
               Evropski standard EN 16281:2013 izpolnjuje mandat M/465 in je skladen s splošno varnostno zahtevo iz Direktive 2001/95/ES. Sklicevanje bi bilo treba ustrezno objaviti v Uradnem listu Evropske unije.
            
         
               (9)
            
            
               Ukrepi iz tega sklepa so v skladu z mnenjem odbora, ustanovljenega na podlagi Direktive 2001/95/ES –
            
         SPREJELA NASLEDNJI SKLEP:
   Člen 1
   Evropski standard EN 16281:2013 „Izdelki za zaščito otrok – Zapirala za okna in balkonska vrata, ki jih potrošniki namestijo za varnost otrok – Varnostne zahteve in preskusne metode“ izpolnjuje splošno varnostno zahtevo iz Direktive 2001/95/ES za tveganja, ki jih pokriva.
   Člen 2
   Sklicevanje na standard EN 16281:2013 se objavi v seriji C Uradnega lista Evropske unije.
   
   Člen 3
   Ta sklep začne veljati dvajseti dan po objavi v Uradnem listu Evropske unije.
   
   
      V Bruslju, 13. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 11, 15.1.2002, str. 4.
   
      (2)  UL L 4, 8.1.2010, str. 91.